CELEX: 62020TN0730
Language: hu
Date: 2020-12-16 00:00:00
Title: T-730/20. sz. ügy: 2020. december 16-án benyújtott kereset – ON kontra Bizottság

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/57
            
         
      2020. december 16-án benyújtott kereset – ON kontra Bizottság
      (T-730/20. sz. ügy)
      (2021/C 44/79)
      Az eljárás nyelve: francia
      
         Felek
      
      
         Felperes: ON (képviselő: N. de Montigny ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a PMO.1 2020. március 12-i, a 2015. február 1-jétől jogalap nélkül kifizetett összegeknek a személyzeti szabályzat 85. cikke alapján történő visszatéríttetéséről szóló határozatát;
               
            
                  —
               
               
                  amennyiben ez szükséges, semmisítse meg a 2020. szeptember 3-i panaszát elutasító határozatot;
               
            
                  —
               
               
                  az alperest kötelezze méltányosan 10 000 euróban meghatározott kártérítés megfizetésére a felperest ért nem vagyoni kár megtérítéseként;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap a személyzeti szabályzat 85. cikkének megsértésére vonatkozik, mivel e cikk alkalmazási feltételei nem teljesülnek. E tekintetben a felperes úgy véli többek között, hogy az adminisztráció nem bizonyította, hogy a felperes tudott vagy tudnia kellett volna arról, hogy nem jogosult külföldi munkavégzési támogatásra az egyetlen korábbi, 2009-ben történt alkalmazása miatt.
               
            
                  2.
               
               
                  A második jogalap az észszerű határidő elvének megsértésére vonatkozik. A felperes e tekintetben arra hivatkozik, hogy az észszerű határidő tiszteletben tartásának ezen elmulasztása következtében elvesztette az esélyét arra, hogy bizonyítsa az Egyesült Királyságon kívüli szokásos tartózkodási hely fennállását az érintett időszak tekintetében, pontosítva, hogy a nyilvántartási kötelezettség főszabály szerint nem haladja meg a tíz évet.
               
            
                  3.
               
               
                  A harmadik jogalap az adminisztráció részéről közszolgálati kötelességszegés elkövetésére vonatkozik, amely az adminisztráció kártérítési kötelezettségét vonja maga után. A felperes szerint a kötelességszegés az adminisztráció azon hibájával valósult meg, hogy tévesen állapította meg a felperes juttatásait a szolgálatba lépésekor.